যৌনকর্মী

যৌনকর্মী বলতে সেই সব নারী ও পুরুষদের বোঝোনো হয় যারা অর্থের বিনিময়ে অন্য পুরুষ বা নারীর সঙ্গে যৌনসঙ্গমে নিরত হয় এবং এই ভাবে জীবন নির্বাহ করে থাকে। ঐতিহাসিকভাবে যে সকল নারী অর্থের বিনিময়ে পর পুরুষের সঙ্গে যৌনসঙ্গমে মিলিত হন, তাদের গণিকা বা বেশ্যা বা পতিতা বলে অভিহিত করা হয়। পুরুষ কর্তৃক অর্থের বিনিময়ে অন্যের সঙ্গে যৌনসঙ্গমে মিলিত হওয়ার ধারণাটি নতুন এবং বাংলা অভিধানে এর জন্য কোন পৃথক শব্দ নেই। তবে নবসৃষ্ট যৌনকর্মী শব্দটি নারী ও পুরুষ উভয়ের ক্ষেত্রেই প্রযোজ্য হয়।
যৌনকর্মী শব্দটি ইংরেজি (sex worker) শব্দের বাংলা প্রতিশব্দ, যার আভিধানিক অর্থ হল দেহব্যবসার সাথে জড়িত ব্যক্তিবর্গ। 

 উৎপত্তি 
যৌনকর্মী তুলনামূলকভাবে একটি নতুন শব্দ, যা দিয়ে দেহব্যবসার মাধ্যমে জীবিকা উপার্জ্জনকারী নারী ও পুরুষদের বোঝানো হয়ে থাকে। ঐতিহ্যগতভাবে ব্যবহৃত শব্দগুলি কেবল নারীদের জন্য প্রযোজ্য ছিল। 
দেহব্যবসায় পৃথিবীর প্রাচীনতম পেশা হলেও "যৌনকর্মী" শব্দটি ১৯৭৮ সনে প্রথম ব্যবহার করেন যৌনকর্মী অধিকারবাদী ক্যারল লী)। ১৯৮৭ সনে Frédérique Delacoste এবং Priscilla Alexander সম্পাদিত নারী যৌনকর্মীদের লেখা "Sex Work" নামক কবিতা সংকলন প্রকাশ হওয়ার পর থেকে শব্দটি জনপ্রিয় হতে শুরু করে। এরপর থেকে যৌনকর্মী শব্দটির ব্যবহার বিস্তার লাভ করে। সরকারী-বেসরকারী এজেন্সী, বেসরকারী সংগঠন এবং এমনকি গবেষণা প্রবন্ধে, একাডেমিক পাবলিকশনসহ বিভিন্ন পত্র-পত্রিকাতেও শব্দটি ব্যাপকভাবে ব্যবহৃত হয়। এমনকি  "sex worker" শব্দযুগলের সংজ্ঞা Oxford English Dictionary এবং Merriam-Webster অভিধানের তালিকাভুক্ত। 

 বিভিন্ন শ্রেণীর যৌনকর্মী 
 পতিতালয়ের যৌনকর্মী 
 ভাসমান যৌনকর্মী 
 কলগার্ল 
এরা নিজ নিজ বাসস্থানে অবস্থান করে এবং দালাল বা টেলিফোন বা ডেটিং অ্যাপসের মাধ্যমে খদ্দেরের সঙ্গে যোগাযোগ ঘটে।
পর্নতারকা 
যৌনকর্মভিত্তিক চলচ্চিত্র অর্থাৎ পর্ন মুভিতে অংশ নিয়ে যারা যৌনকর্ম  প্রদর্শন করে তাদেরও যৌনকর্মী হিসেবে গণ্য করা হয়। 

 অর্থ সম্প্রসারণ
দেহব্যবসায় যারা প্রত্যক্ষভাবে যৌনসেবা প্রদান করেন এবং যারা এরসাথে পরোক্ষভাবে কাজ করে যৌনকর্মী শব্দটি তাদের সবাইকে নির্দেশ করে। তবে প্রত্যক্ষভাবে যারা যৌনসেবা প্রদান করেন তাদের অধিকাংশ সময় 'গণিকা' বা 'বেশ্যা' বলা হয়। আর যারা পরোক্ষভাবে কাজ করেন তাদের বলা হয় দালাল বা কুটনী। দালাল ছাড়াও আরও পরোক্ষ যৌনকর্মীর অস্তিত্ব বিদ্যমান। এদের অশ্লীল নাম হলো (লটি, খানকি, মাগি, বেশ্যা, বইত্যাল, চুদানী, ছিনাল ইত্যাদি। দালাল যৌনকর্মীরা (কুটনী) টাকার বিনিময়ে মক্কেল এবং গণিকার সাথে যোগাযোগ স্থাপন করে, মক্কেলের যৌনকাজের জন্য এরা মক্কেলের সাথে সরাসরি সাক্ষাৎ করে কথা বলে সবকিছু ঠিক করে। প্রয়োজনে নিরাপদ স্থানও ঠিক করে দেয়।

গণিকা বা বেশ্যার দালালের বাইরেও আরো অনেক ধরনের যৌনকর্মী সমাজে আছে, যারা পরোক্ষভাবে যৌনব্যবসার সাথে জড়িত। তাদের মধ্যে ফৌনিন-যৌনকর্মী (ফনো-সেক্স-ওয়ার্কার), যারা মোবাইল ফোনালাপের মাধ্যমে টাকার বিনিময়ে যৌনসেবা প্রদান করে, ওয়েব-ক্যাম ব্যবহার করে সরাসরি মক্কেলের সাথে যৌন-ভিত্তিক কার্যক্রমের মাধ্যমে টাকার বিনিময়ে যৌনসেবা প্রদান করে করে। যৌন-ভিত্তিক একধরনের চলচ্চিত্রও তৈরী হয় যাকে পর্ন ফিল্ম বা ব্লু ফিল্ম বা নীল ছবিও বলা হয়ে থাকে। এই ধরনের চলচ্চিত্রে যারা অভিনয় করেন তাদের পর্ন তারকা বলা হয়। এই পর্ন তারকারা পরোক্ষভাবে মক্কেলদেরকে যৌনপল্লীর দিকে ঠেলে দেয় তাই এদেরকেও যৌনকর্মী বলা হয়, শুধু তাই নয় নীল ছবিকে ঘিরে বিশাল পরিমাণ ব্যবসাও বিদ্যমান। অনুরূপে, যৌন আবেদন বিষয়ক অনেক বই পাওয়া যায় যেগুলো চটি বই হিসাবে পরিচিত, চটি বইয়ের লেখকদের চটি লেখক বলা হয়, চটি লেখক প্রকাশক থেকে শুরু করে বইয়ে ভিতর ব্যবহৃত উলঙ্গ, অর্ধ-উলঙ্গ বা আবেদনময়ী ছবির মডেল এদের সবাইকে যৌনকর্মী বলা যেতে পারে।

অনেক যৌনকর্মী আছেন যারা টাকার বিনিময়ে টিভিতে সরাসরি যৌন অনুষ্ঠান, অথবা ওয়েবক্যামে যৌন কর্মক্ষমতা প্রদর্শন কিংবা আবেদনময়ী নাচ করেন, এছাড়াও তারা আরো অনেক ধরনের যৌন-ভিত্তিক অনুষ্ঠানে যান। উদাহরণস্বরূপ: striptease, Go-Go dancing, lap dancing, Neo-burlesque, এবং peep show ইত্যাদি। অনেক সময় যৌন চিকিৎসক যৌনকর্মীর মাধ্যমে যৌনরোগীদের এক ধরনের থেরাপি দিয়ে থাকেন যাতে যৌন দুর্বল ব্যক্তিরা অভিজ্ঞতা অর্জনের মাধ্যমে যৌন সক্ষমতা বৃদ্ধি করতে পারে। অনেকসময় যৌনসঙ্গমের সময় যারা দূর্বলতায় ভোগেন ডাক্টাররা তাদের বিভন্ন রকমের পর্ন ভিডিও দেখার পরামর্শ দিয়ে থাকেন। আমাদের সমাজসহ সারা বিশ্বেই যৌন কর্মীদের অবহেলা ও খারাপ  চোখে দেখা হয়ে থাকে, কিন্তু যৌনরোগীদের থেরাপিতে কাজসহ  যৌনকর্মীদের নানা ধরনের প্রয়োজনীয়তা উল্লেখপূর্বক অনেকেই গণিকাদের কলঙ্ক দেওয়ার পক্ষপাতি নয়, অনেক সময় যৌনকর্মীদের কলঙ্ক না দেওয়ার জন্য তারা আহ্বান করে থাকেন।

দেহব্যবসা বিরোধী, গণিকা বিরোধী নারীবাদী, গণিকা নিষিদ্ধকরণের সমর্থক এবং সামাজিক রক্ষণশীলদের কাছে শব্দটি অগ্রহণযোগ্য। এরা দেহব্যবসাকে নিপীড়ন অথবা অপরাধ হিসাবে দেখে।

 স্বাস্থ্য ঝুঁকি 
যৌনকর্মীদের সঙ্গে সঙ্গমের মাধ্যমে এইডসসহ, সিফিলিস, ও গনোরিয়ার মতো বিভিন্ন ধরনের যৌনবাহিত রোগ হওয়ার ঝুঁকি থাকে।

 তথ্যসূত্র 

বিষয়শ্রেণী:যৌনকর্মী
বিষয়শ্রেণী:ব্যক্তিগত যত্ন ও পরিষেবা পেশা
বিষয়শ্রেণী:যৌনকর্মীদের অধিকার